Subject: Re: Kaitsetööstuspargi riigi eriplaneeringu asukoha eelvaliku otsuse eelnõu ja keskkonnamõju strateegilise hindamise esimese etapi aruande esitamine arvamuse avaldamiseks
From: "Katrin Kaldma" <[email-masked]>
To: "KM Info" <[email-masked]>
Date: Sun, 4 May 2025 15:10:15 +0300

Tere,

Tänan, et kaasasite mind REP protsessi.

Teie dokumente sirvides avastasin, et oleme oma Pärnu maakonnas, Pärnu linnas, Soomra külas asuva Oja kinnistuga (15905:001:0092) sattunud planeeritava Kaitsetööstuspargi piirinaabriks. Loomulikult ei ole selline valik meile vastuvõetav ja nullib ära kõik tulevikuplaanid seoses meie maakodu ja selle arendusplaanidega.
Isiklikus plaanis tähendab see, et suvine vaikelu raba ja metsa vahel asendub suvekoduga tööstusmaastikus, kuhu lemmik-ega koduloomadel enam kunagi asja pole, sest arendusega kaasnevad lõhkamised. See tähendab ka seda, et maakodu, mida pidasime oma maapaoks juhuks, kui peaks juhtuma midagi ettenägematut poliitmaastikul või energeetikas ja sides, muutub uue naabri tõttu sihtmärgiks nr 1.  REP-i tulemusel kaotab suurema osa oma väärtusest idüllilise maakoduna meie kinnisvara kui niisugune. 

Bioloogina pean ma äärmiselt lühinägelikuks ja vääraks riigi valikuid suunata arendused (tuulepargid, polügoonid, kaitsetööstuspargid jne) kaitsealadest väljaspool asuvatesse terviklikesse metsamaastikesse. Just need alad tagavad meie liigirikkust ja tagavad ka meie kaitsealade toimimise. Tööstuspargi piiridega ei lõpe ju selle mõjupiirkond (mida väljendavad ka näiteks planeeringu mürakaardid). Lisanduvad taristu väljaehitamisega seonduvad häiringud ja mõjud. Lisanduvad ka igapäevased liiklusvood alale ja sealt välja. Tööstus ja tööstuspargid on inimese heaolu või julgeoleku teenistuses, seega oleks elementaarne, et need asuksid inimasulate juures, kus nende käitamiseks on vajalik taristu ja inimressurss. Või juba inimese poolt varem rikutud (tööstus)maastikus. 
Praegusel ajal, kus kõigile on kättesaadavad kvaliteetsed teadusuuringud loodushoiu tähtsusest ja selle eiramise kahjulikkusest meie kõigi elukeskkonnale, on järjepidevalt metsamaana funktsioneerinud suure tervikliku maa-ala kasutuselevõtt tööstusele äärmiselt taunitav. Metsade hävitamine rahu ajal on tõenäoliselt sõja olukorra puhul oluliselt suurem julgeolekurisk, kui "pommitehase" ehitamine linnaserva.
Seega, praegune asukohavalik oleks õigustatud ainult juhul, kui Eesti Vabariigis puuduksid alternatiivid. Aga nii see ei ole.

Küsimused seoses REPi eelnõuga: 
 1. Kuidas kavatsete hüvitada mulle kui maaomanikule minu maakodu ja sellega seotud tuleviku hävimise?
 2. Kuidas kavatsete heastada mulle ja teistele EV kodanikele väärtusliku elukeskkonna osa (järjepideva loodusmaastiku) hävitamise?

Parimaga
Katrin Kaldma
Herne 40-1, Tartu
51007

On Fri, Apr 4, 2025 at 12:12 PM Kaitseministeerium <[email-masked] <mailto:[email-masked]> > wrote:

	​Tere

	Edastame teile Kaitseministeeriumi 03.04.2025 dokumendi nr 12-1/25/141 "Kaitsetööstuspargi riigi eriplaneeringu asukoha eelvaliku otsuse eelnõu ja keskkonnamõju strateegilise hindamise esimese etapi aruande esitamine arvamuse avaldamiseks"​.

	Lugupidamisega

	Kaitseministeerium​​

	[email-masked] <mailto:[email-masked]> 

 <http:///dhs/Active/SiteAssets/Lists/EmailTemplates/Minule%20saatmisviisardis%20nhtavad%20mallid/logo.png>